CELEX: 32020D1268
Language: ro
Date: 2020-07-15 00:00:00
Title: Decizia (UE) 2020/1268 a Parlamentului European și a Consiliului din 15 iulie 2020 privind mobilizarea marjei pentru situații neprevăzute în 2020 pentru a furniza în continuare sprijin umanitar refugiaților din Turcia

11.9.2020   
               
               
                  RO
               
               
                  Jurnalul Oficial al Uniunii Europene
               
               
                  L 298/21
               
            
         DECIZIA (UE) 2020/1268 A PARLAMENTULUI EUROPEAN ȘI A CONSILIULUI
         din 15 iulie 2020
         privind mobilizarea marjei pentru situații neprevăzute în 2020 pentru a furniza în continuare sprijin umanitar refugiaților din Turcia
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (1), în special punctul 14,
         având în vedere propunerea Comisiei Europene,
         întrucât
         
                     (1)
                  
                  
                     Articolul 13 din Regulamentul (UE, Euratom) nr. 1311/2013 al Consiliului (2) a stabilit o marjă pentru situații neprevăzute de până la 0,03 % din venitul național brut al Uniunii.
                  
               
                     (2)
                  
                  
                     În conformitate cu articolul 6 din Regulamentul (UE, Euratom) nr. 1311/2013, Comisia a calculat valoarea absolută a marjei pentru situații neprevăzute pentru exercițiul 2020 (3).
                  
               
                     (3)
                  
                  
                     După examinarea tuturor celorlalte posibilități financiare de reacție la situații neprevăzute din cadrul plafonului angajamentelor pentru 2020 pentru rubrica 4 (Europa în lume) din cadrul financiar multianual (CFM) și având în vedere faptul că niciun alt instrument special nu este disponibil în 2020 pentru a face față acestor circumstanțe, este necesar să se mobilizeze marja pentru situații neprevăzute pentru a răspunde nevoii urgente de a acorda sprijin umanitar refugiaților din Turcia prin majorarea creditelor de angajament din bugetul general al Uniunii pentru exercițiul financiar 2020 peste plafonul rubricii 4 din CFM.
                  
               
                     (4)
                  
                  
                     Având în vedere această situație foarte specială, condiția de ultimă instanță prevăzută la articolul 13 alineatul (1) din Regulamentul (UE, Euratom) nr. 1311/2013 este îndeplinită.
                  
               
                     (5)
                  
                  
                     Prezenta decizie este legată de finanțarea inclusă în bugetul rectificativ nr. 5 la bugetul general al Uniunii Europene pentru 2020. Pentru a se asigura coerența cu respectivul buget rectificativ, prezenta decizie ar trebui să se aplice de la data adoptării,
                  
               ADOPTĂ PREZENTA DECIZIE:
         
            Articolul 1
            În cadrul bugetului general al Uniunii pentru exercițiul financiar 2020, se mobilizează marja pentru situații neprevăzute pentru a furniza cuantumul de 481 572 239 EUR în credite de angajament peste plafonul angajamentelor de la rubrica 4 (Europa în lume) din cadrul financiar multianual.
         
         
            Articolul 2
            Cuantumul total de 481 572 239 EUR menționat la articolul 1 se compensează din marjele existente sub plafonul angajamentelor pentru exercițiul financiar 2020 ale următoarelor rubrici din cadrul financiar multianual:
            
                        (a)
                     
                     
                        rubrica 5 (Administrație): 16 248 368 EUR;
                     
                  
                        (b)
                     
                     
                        rubrica 2 (Creștere durabilă: resurse naturale): 465 323 871 EUR.
                     
                  
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
            Se aplică de la 15 iulie 2020.
         
         
            Adoptată la Bruxelles, 15 iulie 2020.
            
               
                  Pentru Parlamentul European
               
               
                  Președintele
               
               D. M. SASSOLI
            
            
               
                  Pentru Consiliu
               
               
                  Președintele
               
               J. KLÖCKNER
            
         
         
            (1)  JO C 373, 20.12.2013, p. 1.
         
            (2)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).
         
            (3)  Comunicarea Comisiei către Consiliu și Parlamentul European din 2 aprilie 2020 – Ajustare tehnică în ceea ce privește instrumentele speciale pentru 2020 [COM(2020) 173].